دستونک
لیاقت امین
مہتل شپ اِنت سہار ءِ دمن چیرتر اِتہ
مہکانیں ساہگانی بدن چیر تر اِتہ
دردے بُزور توکل ءِ راہ ءِ سرا بِجل
تئی گم کہ آزمانے پمن چیر تر اِتہ
اے رہسرانی دنز منی اَہد ءِ گواچن اَنت
کئی ترانگانی برپیں کپن چیر تر اِتہ
اے رژن بادشاہے دگہ چمّے چاڑ بیت
دید ءِ بُت ءَ را دست مجن چیر تر اِتہ
من توکلی در ءِ دپ ءِ گاریں پکیریاں
اِشک ءِ نسیب ءِ آپ ءُ نگن چیرتر اِتہ
وابینگ اِنت تئی یات ءِ جلیں چمّ ءِ آگہی
نازینکیں گوانزگانی تمن چیر تر اِتہ
وت واہیں کور پہمے ءَ گُشتہ من ءَ امین
ہر دل شہید بیت پہ وتن چیر تر اِتہ